آوروپا بیرلیگی خاریجی ایشلر و ساوونما ناظیرلری آوروپانین یئنی گوونلیک استراتژیسی باره‌ده موذاکیره‌لر آپارماق اوچون بلژیک-ین پایتاختی بروکسل-ده توپلانتی کئچیردی‌لر.
توپلانتی‌نین سونوندا آوروپا عضوو اولان اؤلکه‌لر ساوونما امکداش‌لیغی‌نین آرتیریلماسی مسئله‌سینده راضی‌لیق الده ائتدی‌لر.
آوروپا اتفاقی‌نین خاریجی علاقه‌لر و گوونلیک سیاستی عذره عالی نماینده‌سی فدریکا موگرینی یئنی ساوونما پلانینی مدافعه ائتدی.
ساوونما پلان‌ینین آوروپا اتفاقی‌نین خاریجی موناقیشه‌لره داها سرعتلی جاواب وئرمه‌سینی تامین ائدجگینی دئین موگرینی پلانین ناتو-یا ضرر وئرجگی ادعا‌لارینی رد ائتدی.
گوجلو اوردوسو اولان اینگیلتره ایسه پلانا قارشی چیخدی.
برگزیت-دن سونرا فرانسا و آلمانیا‌دا ساوونما امکداش‌لیغی‌نین آرتیریلماسی مسئله‌سینده اصرارلی‌دیرلار.
توپلانتی‌نین نهایی بیاناتیندا آوروپا اتفاقینا عاید اوردو قرارگاهین‌دان بحث ائدیلمه‌دی، لاکین خاریجی سیاستده سیویل و عسگری تدبیرلر آراسیندا کووردیناسیونون تامین ائدیلمه‌سی اوچون دایمی بیر سیستمین اینکیشاف ائتدیریلمه‌سی طلب اولوندو.
آوروپا بیرلیگی خاریجی ایشلر ناظیرلری‌نین توپلانتی‌سیندا تورکیه ایله موناسیبت‌لر مسئله‌سی ده گوندمه گلدی.
اطریش استثنا اولماقلا بوتون اؤلکه‌لر تورکیه‌نین آوروپایا عضولوک مسئله‌سینه دایر موذاکیره‌لرین داوام ائتدیریلمه‌سی‌نین لازیم اولدوغونو بیلدیردی‌لر.
توپلانتی‌دان سونرا دانیشان موگرینی تورکیه مسئله‌سینده اورتاق بیر موقع الده اولونماسین‌دان راضی قالدیق‌لارینی سؤیله‌دی.
آلمانیا، فرانسا و اینگیلتره ده عضولوک موذاکیره‌لری‌نین داوام ائتدیریلمه‌سینه طرفداردیرلار.
بو اؤلکه‌لر موذاکیره‌لری دایاندیرماغین فایدا‌دان چوخ ضرر گتیرجگینی بیلدیردی‌لر.
غیری -رسمی فورماتدا کئچیریلن توپلانتیدا نهایی قرار قبول اولونمادی.
آوروپا بیرلیگی - تورکییه موناسیبت‌لری‌نین گله‌جگینه دایر سوموت قرارین گلن آوروپا بیرلیگی خاریجی علاقه‌لر شوراسی‌نین ایجلاسندا قبول اولونماسی نظرده توتولور.
